钦定古今图书集成/明伦汇编/氏族典/第515卷 > 《廖用贤尚友录》 > 吉顼
## 钦定古今图书集成/明伦汇编/氏族典/第515卷 > 《廖用贤尚友录》 > 吉顼

按《唐书吉顼传》：“顼，洛州河南人，性阴克，敢言事，举进
士及第，调明堂尉。父哲，为易州刺史，坐赇当死。顼往
见武承嗣，自陈有二女弟，请侍王巾盥，承嗣为表贷
哲死，迁顼龙马监，擢右肃政台中丞。圣历二年，进天
官侍郎，同凤阁鸾台平章事。张易之兄弟以宠盛，思
自全，问顼计安出，顼曰：‘公盍从容请相王庐陵，以副’”
人望易之。昌宗乘间如顼教，后意乃定。明年，顼坐弟
冒伪官，贬琰川尉，寻徙始丰尉，客江都，卒。中宗之立，
顼实倡之。睿宗初有发明其忠者，乃下诏赠御史大
夫。